धनगढी एकेडेमी च्याम्पियन
धनगढी क्रिकेट एकेडेमीले पाँचौं खड्गप्रसाद गौचन स्मृति यू–१९ राष्ट्रिय क्रिकेटको उपाधि जितेको छ । पूर्वराष्ट्रिय क्रिकेटर शक्ति गौचनको स्टार क्रिकेट एकेडेमीको आयोजनामा भएको प्रतियोगिताको बिहीबार फाइनलमा धनगढीले एक्सिलेन्स क्रिकेट सेन्टर काठमाडौंलाई २ विकेटले हरायो ।
लुम्बिनी — धनगढी क्रिकेट एकेडेमीले पाँचौं खड्गप्रसाद गौचन स्मृति यू–१९ राष्ट्रिय क्रिकेटको उपाधि जितेको छ । पूर्वराष्ट्रिय क्रिकेटर शक्ति गौचनको स्टार क्रिकेट एकेडेमीको आयोजनामा भएको प्रतियोगिताको बिहीबार फाइनलमा धनगढीले एक्सिलेन्स क्रिकेट सेन्टर काठमाडौंलाई २ विकेटले हरायो ।सिद्धार्थ क्रिकेट रंगशालामा टस हारेको एक्सिलेन्सले ३९.२ ओभरमा सबै विकेट गुमाएर १ सय ४९ रन बनायो । स्मिथ बुढाले ४६, ओमकार यादवले २५ र सिद्धार्थ साउदले २० रन जोडे । धनगढीका निशान्त रेग्मीले ६ ओभरमा १ मेडन राख्दै २३ रन खर्चेर २ विकेट लिए । सचिन साउद र नीरज ऐरले २–२ विकेट लिए ।मध्यम स्कोरको लक्ष्य पछ्याएको धनगढीले ३१ ओभरमा ८ विकेट गुमाएर जित पायो । धनगढीका नीरजले ३५ बलमा अविजित ३९ तथा रवीन्द्र कुँवरले ३० रनको योगदान गरे । एक्सिलेन्सका करण घर्तीमगर, ओमकार यादव र सौर्य श्रेष्ठले २–२ विकेट लिए । खेलमा नीरज ऐर म्यान अफ द म्याच बने ।धनगढीले ३० हजार र एक्सिलेन्सले १५ हजार रुपैयाँ पुरस्कार पाए । धनगढीका सौर्य श्रेष्ठ म्यान अफ द सिरिज भए । उनले ५ हजार पाए । उनी उत्कृष्ट बलर भए । धनगढीका निशान्त रेग्मी उत्कृष्ट ब्याटर चुनिए । न्यु होराइजनका सुमन खनाल इमर्जिङ प्लेयर बने । दुवैले समान ३ हजार पुरस्कार पाए ।क्रिकेटर शक्ति गौचनले आफ्ना पिताको स्मृतिमा ५ वर्षदेखि उमेर समूहको राष्ट्रियस्तरको क्रिकेट गर्दै गरिरहेका छन् ।